CELEX: 32021D1802
Language: lt
Date: 1623283200000
Title: Komisijos sprendimas (Euratomas) 2021/1802 2021 m. birželio 10 d. remiantis Europos atominės energijos bendrijos steigimo sutarties 83 straipsniu. Toliau pateikiama pagrindinių sprendimo nuostatų santrauka, tačiau galioja visos šio sprendimo nuostatos (pranešta dokumentu Nr. C(2021) 3889)

2021 10 12   
               
               
                  LT
               
               
                  Europos Sąjungos oficialusis leidinys
               
               
                  L 362/1
               
            
         KOMISIJOS SPRENDIMAS (Euratomas) 2021/1802
         2021 m. birželio 10 d.
         remiantis Europos atominės energijos bendrijos steigimo sutarties 83 straipsniu. Toliau pateikiama pagrindinių sprendimo nuostatų santrauka, tačiau galioja visos šio sprendimo nuostatos
         
            
               (pranešta dokumentu Nr. C(2021) 3889)
            
         
         
            
         Šis sprendimas skirtas Nacionaliniam branduolinių tyrimų centrui (Instituto Superior Técnico, Campus Tecnológico e Nuclear, CTN, Portugalija) ir apie jį 2021 m. birželio 10 d. pranešta CTN.
         
            1 straipsnis
            
               1.   Nacionalinis branduolinių tyrimų centras (Instituto Superior Técnico, Campus Tecnológico e Nuclear, CTN) pažeidė Euratomo sutarties 78 straipsnio pirmos pastraipos ir 2005 m. vasario 8 d. Komisijos reglamento (Euratomas) Nr. 302/2005 dėl Euratomo saugos priemonių taikymo (1) 3 ir 4 straipsnių nuostatas, nes laiku nepranešė Komisijai teisingos ir išsamios pagrindinių techninių charakteristikų deklaracijos.
            
            
               2.   Nacionalinis branduolinių tyrimų centras (Instituto Superior Técnico, Campus Tecnológico e Nuclear, CTN) pažeidė Euratomo sutarties 79 straipsnio ir Reglamento (Euratomas) Nr. 302/2005 dėl Euratomo saugos priemonių taikymo 7, 8 ir 9 straipsnių nuostatas, nes neįvykdė prievolės sukurti ir tvarkyti patikimą apskaitos sistemą, kuri gebėtų teikti išsamias branduolinių medžiagų inventorinio kiekio ataskaitas.
            
         
         
            2 straipsnis
            
               1.   Komisija Nacionalinam branduolinių tyrimų centrui (Instituto Superior Técnico, Campus Tecnológico e Nuclear, CTN) pareiškia įspėjimą.
            
            
               2.   Įspėjimas pareiškiamas preziumuojant, kad 1 straipsnyje išvardyti trūkumai bus kuo greičiau pašalinti.
            
            
               3.   Remdamasi 3 straipsnyje nurodyta ataskaita ir savo atliktomis patikromis, Komisija įvertins, ar CTN laikosi 2 dalyje išdėstytų reikalavimų.
            
         
         
            3 straipsnis
            Per tris mėnesius nuo šio sprendimo priėmimo dienos CTN pateikia Komisijai ataskaitą, kurioje aprašo priemones, kurių imtasi 1 straipsnyje išvardytiems trūkumams pašalinti. CTN imasi priemonių, kad ateityje panašių įvykių būtų išvengta.
         
         
            4 straipsnis
            
               1.   Šis sprendimas skirtas Nacionaliniam branduolinių tyrimų centrui (Instituto Superior Técnico, Campus Tecnológico e Nuclear, CTN, Portugalija).
            
            
               2.   Šis sprendimas pranešamas Portugalijos Respublikai.
            
         
         
            Priimta Briuselyje 2021 m. birželio 10 d.
            
                
            
         
         
            (1)  OL L 5, 2005 2 28, p. 1.